Уладзімір Максімавіч Дамашэвіч

Уладзімір Максімавіч Дамашэвіч (, в. Вадзяціна Ляхавіцкага раёнаДамашэвіч Уладзімір // Беларускія пісьменнікі (1917—1990)… — , МінскВянок памяці: Уладзімер Дамашэвіч…) — беларускі , нарысіст. Заслужаны работнік культуры Беларусі (1992). Лаўрэат літаратурнай прэміі імя І. Мележа (1992).

 Біяграфія 
Нарадзіўся ў сялянскай сям’і. Скончыў філалагічны факультэт БДУ (1953). У 1953—1967 гадах працаваў у выдавецтвах «Народная асвета» і «Беларусь», у 1965 годзе на Беларускім радыё, у 1967—1972 гадах літсупрацоўнікам часопісу «Полымя», у 1973—1977, 1978—1988 — загадчыкам аддзела прозы часопіса «Маладосць», у 1977 — рэдактарам выдавецтва «Мастацкая літаратура».

Член Саюза пісьменнікаў СССР (з 1962).

Пахаваны на Заходніх могілках у Мінску.

 Творчасць 
Дэбютаваў аповесцю «Трэці лішні» (1958) у часопісе «Маладосць». Аўтар кніг «Заклінаю ад кулі» (1960), «Між двух агнёў» (1963), «Абуджэнне» (1968), «Порахам пахла зямля» (аповесць-хроніка) (1975), «Выбранае» (1977), «У лабірынце вуліц» (1979), нарыса «Каб радзіла зямля» (1972), аповесцей «Кожны чацвёрты» (1983), «Першым заўсёды цяжка» (разам з У. Сазановічам, 1986), рамана «Камень з гары» (1990). У 1988 годзе выйшлі Выбраныя творы.

У перыядычным друку апублікаваны раман «Не праспі сваю долю» (1993), аповесці і апавяданні «Лішняе дзіця, або Амплітуда жаданняў» («Маладосць», 1998), «Крайняя авечка» («Полымя», 2004), «Доля — пустацвет» («Маладосць», 2004), «Месяц у Раі, або Аддай сэрца людзям», («Полымя», № 10, 2006), «На мяжы цярпення» («Полымя», 2007), «Дзённікавыя нататкі» («Маладосць», 2007). Некаторыя творы, напрыклад, аповесць «Адна — долі жадна», не былі апублікаваны. Творы У. М. Дамашэвіча паракладзены на некалькі моў.

Займаўся рэдактурай і перакладам з рускай, польскай, азербайджанскай, армянскай і іншых моў. Сярод яго перакладаў раман Е. Путраманта «Верасень», перакладзены з польскай разам з Я. Міско.

 Прызнанне 
 Заслужаны работнік культуры Рэспублікі Беларусь (1992).
 Лаўрэат Літаратурнай прэміі імя І. Мележа (1992)

 Сям’я 
Жонка — па першым мужы, праўнуку расійскага навукоўца Д. І. Мендзялеева — Мендзялеева. Яе ўнучка, Крысціна Мендзялеева — «Рок-Князёўна’97»Белорусские музыканты зажигают в Сети, былая вакалістка беларускага рок-гурту «Hasta La Fillsta»; цяпер жыве ў Бельгіі, працуе ў сферы кінематографа, зняла дэбютны фільм.

 Літаратура 
 Вянок памяці: Уладзімер Дамашэвіч // Радыё Свабода — svaboda.org, 05.05.2014, 22:23



 Спасылкі 
 Выстава, прысвечаная 80-годдзю Уладзіміра Максімавіча Дамашэвіча ;
 Некралог  на сайце Саюза беларускіх пісьменнікаў

Катэгорыя:Пісьменнікі Беларусі
Катэгорыя:Беларускамоўныя пісьменнікі
Катэгорыя:Заслужаныя работнікі культуры Рэспублікі Беларусь